Document ID: /roh_data/filtered/fineweb-2-filterrobots_roh.jsonl.gz/62267

Nov record da cas da criminalitad en l’internet
- Gievgia, 26.3.2015, 11:22
La criminalitad en l'internet en Svizra ha cuntanschì l'onn passà in nivel da record. Tut en tut ha il post d'annunzia da la Confederaziun registrà passa 10'000 annunzias dad acts illegals en l'internet.
I dettia surtut cugliunarias cun adressas d'e-mail falsifitgadas ubain cun paginas d'internet falladas. L'onn 2014 haja dà 11% dapli avis sin tals crims che l'onn avant.
Tgi che daventa unfrenda d'in emprova da cugliunaria en l'internet ubain tgi che remartga purschidas da pornografia cun uffants en la rait po s'annunziar online tar il post da coordinaziun per il cumbat cunter la criminalitad en l'internet.
RR novitads 11:00